Legal Document

Category: 7

Text:
45. ΒΑΣΙΛΙΚΟΝ ΔΙΑΤΑΓΜΑ υπ’ αριθ.421 της 23 Ιουν./11 Ιουλ.1962 (ΦΕΚ Α΄102) Περί καθορισμού εξειδικεύσεων των Αξιωματικών του Τεχνικού Κλάδου Β. Ναυτικού ΄Εχοντες υπ’ όψιν: α)Τα άρθρ.6 (παρ.2), 7 (παρ.2) και 9 (παρ.4) του Κωδ.Ν.794/1948 «περί καταστάσεως Αξιωματικών Β.Ν.» (ΦΕΚ 357 Α/1949), ως ούτος ετροποποιήθη μεταγενεστέρως υπό του Ν.Δ.3963/1959 «περί ενιαίας προελεύσεως και σταδιοδρομίας Αξιωματικών Τεχνικού Κλάδου Β.Ν. και άλλων τινών διατάξεων (ΦΕΚ 165 Α/1959). β)Την παρ.9 του άρθρ.16 του Ν.Δ.4028/1959 «περί ιεραρχίας, προαγωγών και τοποθετήσεων των Αξιωματικών των Ενόπλων Δυνάμεων» (ΦΕΚ 249 Α/59). γ)Την παρ.3β του άρθρ.15 του Ν.Δ.2387/1953 «περί Υπουργείου Εθνικής Αμύνης κλπ.» (ΦΕΚ 108 Α/1953). δ)Την υπ’ αριθ.Φ.0903 από 6.11.1961 απόφασιν του Υπουργού Εθνικής Αμύνης «περί αναθέσεως αρμοδιοτήτων εις Υφυπουργόν Εθνικής Αμύνης» (ΦΕΚ 411 Β/1961). ε)Σύμφωνον γνώμην του Ανωτάτου Ναυτικού Συμβουλίου (πρακτικόν υπ’ αριθ.6/16.4.1962). ς)Την υπ’ αριθ.292/1962 γνωμοδότησιν του Συμβουλίου Επικρατείας, προτάσει του επί της Εθνικής Αμύνης Υφυπουργού, απεφασίσαμεν και διατάσσομεν: 37.Ε.α.45 Κατάσταση Υπαλλήλων Π.Ν. ΄Αρθρον μόνον.-«1.Αι εξειδικεύσεις των Αξιωματικών του τεχνικού Κλάδου Β.Ν. προς απόκτησιν του πτυχίου Μηχανικού (ΜΜ) καθορίζονται ως ακολούθως:». Η εντός « » περίοδος αντικατεστάθη ως άνω δια διορθώσεως ημαρτημένων εν ΦΕΚ Α΄ 113/1962. α)Ναυτικών Μηχανών β)Μεταλλουργίας-Συγκολλήσεων γ)Ελέγχου Βλαβών δ)Καυσίμων-Λιπαντικών ε)Κλιματιστικών και Ψυκτικών Εγκαταστάσεων ς)Υποβρυχίων. 2.(Κατηργήθη δια του κατωτ.Β.Δ.621/1964). 3.Αι διατάξεις του άρθρου Μόνου του Β.Δ. 848/1960 «περί παρατάσεως προθεσμίας αποκτήσεως πτυχίων Μαχίμων και Τεχνικών Αξιωματικών Β.Ν.» εξακολουθούσιν ισχύουσαι. Αι δια του Β.Δ.848/1960 παραταθείσαι προθεσμίαι του άρθρ.16 παρ.9 Ν.Δ.4028/1959 περί ιεραρχίας, προαγωγών κλπ. παρετάθησαν εκ νέου δια του Β.Δ.638/1962 (βλ.τόμ.36 σελ.208). Εις τον αυτόν επί της Εθνικής Αμύνης Υφυπουργόν ανατίθεμεν την δημοσίευσιν και εκτέλεσιν του παρόντος Β.Δ/τος.